मुख्यमंत्री ने कहा कि उत्तराखण्ड हिमालयी राज्य होने के साथ ही इसका अधिकांश भाग वनाच्छादित है. राज्य देश को ईको सर्विसेज (पर्यावरणीय सेवाएं) प्रदान कर रहा है. राज्य की संस्कृति पर्यावरण हितैषी रही है. प्रकृति से प्रेम व पर्यावरण संरक्षण हमारे परम्पराओं में समाहित है. राज्य सरकार द्वारा शीघ्र ही रिस्पना व कोसी नदियों के पुनर्जीवीकरण मिशन के तहत जनभागीदारी के साथ व्यापक वृक्षारोपण का अभियान आरम्भ किया जाएगा.